**Referat fra møte i Frogner menighetsråd**

**Tid: Torsdag 20.10.22 kl 18.30**

**Sted: Frogner menighetshus**

**Møtedeltakere: Vara;**

|  |  |  |  |  |  |
| --- | --- | --- | --- | --- | --- |
| X | Inger Fjeldal Bjørshol | X | Knut Olaf Haveråen Kals |  | Stina Frøvoll Torgauten |
| X | Stian Fossli | X | Maria Flatval |  |  |
| X | Kaare Stenswng |  |  |  |  |
| X | Kjersti Støylen |  |  |  |  |
| X | Solveig Aass Kristiansen |  |  |  |  |

**Gjest: Ungdomsdiakon Ole-Jørgen Andersen**

**Saksliste ifølge innkalling.**

|  |  |  |
| --- | --- | --- |
| Nr | Beskrivelse av sak | Ansvar |
| 45-22 | **Godkjenning av referat fra MR 01.09.2022** |  |
|  | Referatet ble godkjent |  |
| 46-22 | **Oppussing av kirkestua** |  |
|  | Det er bevilget kr 500.000 på neste års budsjett for fellesrådet til oppussing av kirkestua ved Frogner kirke. Vi må sette opp en oversikt over hva vi ønsker.  MR kom med flere forslag:  Fjerne podiet, også under kjøkkenet.  Varmen må kunne slås av og på med bryter inni kirkestua. (gjøres nå i kirketjeners rom)  Legge teppefliser i rommet  Males  Ny belysning  Lage et hyggeligere inngangsparti.  Neste MR møte legges til kirkestua for lettere å se hva som bør gjøres der. |  |
| 47-22 | **Søknad om støtte til barnegospelfestival** |  |
|  | Søknad om støtte til deltakelse på barnegospelfestivalen for Baluba fra Susanne, vikar menighetspedagog. Det er naturlig å støtte dette, spørsmål hvor mye. Noen midler som er avsatt kan brukes  MR har etterlyst konkret beløp som er ønsket, men ikke mottatt enda.  MR vedtar å støtte med inntil 10.000,-kr. |  |
| 48-22 | **Kirkevalg 2023** |  |
|  | Det er kirkevalg 11.september neste år. Vi må begynne arbeidet med å finne egnede kandidater. Vedlagt sjekkliste og forslag infobrev  MR ønsker at infobrevet kortes ned. Vi antar at det kommer et nytt skriv på nyåret. Videre vil MR oppfordre Rune , som er valgansvarlig, til å komme med ”teasere” på sosiale medier fram mot valget. |  |
| 49-22 | **Ungdomsdiakoni i praksis** |  |
|  | Ole-Jørgen presenterer det som er aktuelt pr nå  Ole-Jørgen og medarbeiderne hans, Juliana og Dieudonne har prøvd ut flere tiltak for å skape møteplasser for barn og unge. Ole-Jørgen har fått konkrete bestillinger fra rektor på flere skoler; ønske om møteplasser der elevene kan være sammen med trygge voksne.  Noen få av tiltakene er inntil videre lagt på is pga lite oppmøte. Bl.a. ”hiphop” for konfirmanter. Ellers er det godt oppmøte på tiltakene:  - Ungdom for eldre- konfirmanter har ulike aktiviteter sammen med de eldre på flere av sykehjemmene .  - ”Null stress”/ungdomskafe samler mange unge på Lierskogen, Sjåstad, Sylling, Tranby og i Lierbyen.  Det jobbes også for å komme inn på Høvik skole og de to videregående skolene.  Det er også startet arbeid blant flyktingene i Lier. Etter ønske fra flyktinge kontoret, har Ole-Jørgen og medarbeiderne samlinger for menn en gang i uken. Det er donert klær og sko til dem til ute samlingene.  De arrangerer også familie dager for flyktingene , med mat og underholdning.  MR er imponert over alt det flotte arbeidet Ole-Jørgen gjør for barn, unge og flyktinger i Lier kommune. Vi støtter han fullt og helt på det han bruker ressursene sine på. |  |
|  |  |  |
|  |  |  |

**Eventuelt:**

* **Det er kommet et skriv til kirkevergen fra Stein Holo i Lier vei,vann og avløp KF. Det er en avtale om ny offentlig vannledning på Gullaug. Avtalen må signeres av MR. MR vedtar at leder og nestleder (Inger og Stian) kan signere i fellesskap på vegne av Frogner sokn.**

**Orienteringssaker:**

* **Mikrofonene i Frogner kirke fungerer bra nå ,etter at Jan Gunnar har endret frekvensen på dem.**
* **Ekteparet Tveide har gitt flere årganger med innbundne menighetsblad til menigheten.**
* **Streamingen av gudstjenester er tatt i bruk. Det reklameres for det på hjemmesiden, med lenke til youtube. Opptaket blir liggende en uke før det slettes. Tanken er at konfirmantene skal styre streamingen.**
* **DOTL- Drammen og omegn livssynsforum. MR vedtar at vi melder oss inn der for bl.a. å knytte kontakter.**

|  |  |  |
| --- | --- | --- |
|  | Saker fra fellesrådet | SAK/KS |
|  | Siden sist… | Alle |
|  | * **Oppgradering av storsalen på menighetshuset . Knut Olaf har sendt søknad til Fellesrådet om bidrag til oppussingen. Beregnet kostnad er i underkant av 200.000,- kr.**   **Planlagt arbeid: Male, teppefliser på gulvet, lyddempende plater i taket og nye gardiner.** |  |
|  | * **Brosjyre kunsten til Grete Refsum**   **Grete har vært i Gullaug kirke sammen med en fotograf for å ta nye bilder til en brosjyre, som skal trykkes opp i undervisningsøyemed. Skal i utgangspunktet brukes i konfirmantundervisningen. Kaare og Joar arbelder videre med det etter nyttår.** |  |
|  | * **Fra kirkemøtet; organisering. Det henvises til menighetsbladet nr. 6-22 lederartikkelen v/ Søren Falch Zapffe for info fra kirkemøtet om den vedtatte nye kirkelige organiseringen** |  |
|  |  |  |

**Neste møte**:

17.11.22 i kirkestua m/kulturelt innslag av Kjersti